
Atubangon ang masingki kag sustinido 
nga atake sang kaaway! Magpakurinot 
sang aton agtang agud matinugahon 
nga masulong ang inaway banwa! 


Komiteng Rehiyunal sa Partido sa Isla sa Negros 
Disyembre 26, 2022 


SA MAKASAYSAYAN NGA OKASYON SA pagsaulog sang ika-54 nga anibersaryo sang 
liwat nga pagkatukod sang Partido Komunista sa Pilipinas (PKP), kami, ang Komiteng 
Rehiyunal sa Partido sa Isla sa Negros (KRPIN), nagahatag sang amon mapula nga 
saludo sa tanan nga kadre kag katapu sang Partido sa isla, tanan nga Pulang kumander 
kag hangaway sang Apolinario Gatmaitan Command-New People's Army Regional 
Operational Command (AGC-NPA), tanan nga alyadong pwersa sang National 
Democratic Front of the Philippines (NDFP) sa Negros, kag tanan nga mga progresibo kag 
patriyotiko nga Negrosanon nga, sa sini nga tuig, nakig-away kag nagmadinalag-on sa 
pagpangibabaw sa wala untat, dalagku kag mapintas nga kontrarebolusyonaryo nga 
kampanya nga ginpasa halin kay Rodrigo Duterte nga pasistang tiraniya sa idalum ni 
Ferdinand Marcos Jr. 

Amon ginahalad ang pinaka- 
mataas nga rebolusyonaryo nga 
pagpasidungog sa kay Kaupod 
Jose Maria Sison (Amado Guer- 
rero), aton dungganon nga lider 
komunista kag iwag nga ubay sang 
mga Pilipino nga proletaryong re- 
bolusyonaryo, nga nagtaliwan 
pila ka adlaw antes sang subong 
nga pagsaulog. Sa iya kamatayon, 
aton liwat nga pabakuron ang 
panindugan nga ipadayon sa 
mas mataas nga halintang ang 
Rebolusyon Pilipino nga iya gin- 
suguran 54 ka tuig na ang nag- 
ligad kaupod sa pila ka kadre 
gikan sa masang organisasyon 
sang mamumugon, mangungu- 
ma kag pamatan-on. 

Amon man ginabayaw ang 
amon inumol sa kay Kaupod 
Romeo Nanta (Ka Juanito Mag- 
banua), Kaupod Ericson Acosta 
kag tanan nga rebolusyonaryo 
nga nag-alagad sa pumuluyo sa 
tanan nga posible nga pamaagi 
hasta nga wala sang kaluoy nga 
ginpamatay sila sang mga tala- 
wan nga reaksyunaryo nga mga 
soldado. Kami lubos nga naga- 


pasalamat sa tanan nga mga 
rebolusyonaryong martir kag 
baganihan sa ila indi makinau- 
galingon nga serbisyo sa pumu- 
luyo kag sa rebolusyon. 

Sa sini nga tuig, naka-ang- 
kon kita sang mga kadalag-an sa 
aton rebolusyonaryong hilikuton 
bisan pa sa mga kasaypanan kag 
kakulangan. Ang masang Negro- 
sanon grabe ang pag-antus 
samtang ang kaaway pursigido 
nga dugmukon ang rebolusyo- 
naryo nga kahublagan sa isla. 
Ang masunod nga tuig importante 
nga higayon kon sa diin aton 
sampaton nga anguton ang re- 
bolusyonaryong teorya kag prak- 
tika, madalum nga magtuon 
gikan sa mga pagtulun-an nga 
ginhapag sa aton 25-ka-tuig nga 
pagsuma, pabakuron ang paghili- 
usa sang Partido sa paghiwat 
sang pagsaway kag pagsaway sa 
kaugalingon, kag ipabilin ang 
hugot nga angot sa masa agud se- 
gurohon nga malutos ang kaaway 
kag lab-uton ang rebolusyonar- 
yong kadalag-an. 


Amon ginahalad ang pinaka- 
mataas nga rebolusyonaryo nga 
pagpasidungog sa kay Kaupod 
Jose Maria Sison (Amado 
Guerrero), aton dungganon nga 
lider komunista kag iwag nga 
ubay sang mga Pilipino nga 
proletaryong rebolusyonaryo, 
nga nagtaliwan pila ka adlaw 
antes sang subong nga 
pagsaulog. Sa iya kamatayon, 
aton liwat nga pabakuron 

ang panindugan nga ipadayon 
sa mas mataas nga halintang 
ang Rebolusyon Pilipino nga 
iya ginsuguran 54 ka tuig na 
ang nagligad kaupod sa 

pila ka kadre gikan sa 

masang organisasyon sang 
mamumugon, mangunguma 
kag pamatan-on. 


"Paghinakas 


Nagapasalamat ang Ang Paghimakas sa 


mga kontribusyon agud mangin } 
madinalag-on ang ini nga isyu. Sa } 
pagpauswag sang aton Ang Paghimakas, } 
ginapangabay sa tanan nga bumalasa } 
nga padayon nga mag-amot sang mga _} 
balita, piktyur, istorya kag iban pa nga } 
sinulat. Nagapangayo man kami sang } 
inyo mga suhestyon kag komentaryo } 
paano pa gid ini pauswagon. 


3 angpaghimakas@protonmail.com : 


W) negrosrevportal.wordpress.com 

I. Grabe ang pag-antus sang mga Negrosanon sa 
idalum sang subong nga rehimen US-Marcos 


DAKU ANG NABENEPISYO GIKAN 
SA alyansa kay Rodrigo Duterte, 
nakuha ni Ferdinand Marcos Jr 
ang poder sang reaksyunaryo 
nga rehimen paagi sa madayaon 
nga kadalag-an. Pagkatapos gid 
sa pagpanumpa niya sa poder, 
nagpadayaw si Marcos Jr sang 
iya gahum sa mga sugar barons 
paagi sa paggamo sang Sugar 
Regulatory Administration (SRA) 
gamit ang indi awtorisado nga 
pag-import sang kalamay kag 
pagpapungko sang iya alipores 
sa sugar bloc. Bilang tampad nga 
ido-ido sang imperyalismong US, 
iya gintuman ang mga neoliberal 
nga mga dikta sini nga pag-im- 
port sang kalamay nga naghawan 
sa ismagling, kag pagmanipula 
sang suplay kag presyo. Ang iya 
kontrol sa industriya sang kala- 
may nagakahulugan sang tuman 
nga krisis pareho sang iya dikta- 
dor nga amay nga nagtuga sang 
kagutuman sa isla kag nag- 
pamuno sang klima sang kahad- 
lok nga nagresulta sa masaker 
sa Escalante sang 1985. 

Ang mga dalagku nga kumpra- 
dor-agalon mayduta nga naga- 
monopolisa sang linibo ka ektarya 
nga plantasyon sang tubo kag 
nagapanag-iya sang mayoriya nga 
bahin sa mga sentrales kag ba- 
ligyaanay sang kalamay sa isla 
madasig nga naka-adoptar sa 
krisis sa kalamay nga gintuga 
sang pagginahum ni Marcos Jr. Kon 
magnubo ang ganansya gikan sa 
produksyon sang kalamay, ila 
ginabag-o ang bahin sang ila 
plantasyon sang tubo sa indi 
produktibo nga gamit pareho 
sang solar fields, komersyal kag 
eko-turismo kag real estate ukon 
ginabalhin sa iban nga high-yiel- 
ding nga mga komersyal nga 
pananom santo sa demanda sang 
pangkalibutanon nga merkado. 


Ini bentaha sang dumuluong kag 
lokal nga mga speculators kag 
multinasyunal nga kumpaniya 
nga nagbase-sa-duta nga naga- 
laway nga maka-agaw sang 
malapad nga kadutaan kag mang- 
kurakot sang dunang manggad 
sang Negros. 

Ang mga masa sa Negros, 
masami mga imol nga mangu- 
nguma kag mamumugon sa 
kampo upod na ang pila ka tribo 
sang tumandok, padayon nga 
nagaantus sang indi maagwanta 
nga pagpanghimulos kag pag- 
pamigos nga nagapaantus sa ila 
sa sobra na isa ka siglo. Apang 
ang mga mamumugon sa kampo 
amu ang mas grabe nga gina- 
ulipon sa balik-balik nga sikulo 
sang barato nga kusog pangabud- 
lay sa panahon sang galing kag 
kagutuman sa binulan sang 
tiempo muerto (panahon sang 
sira galing). Ang mamumugon sa 
kalamay sa isla, sa plantasyon 
man sang tubo ukon sentral, 
nga naga-isip sang 330,000 kag 
150,000, naga-antus sang maki- 
ulipon nga kundisyon kag nagaba- 
ton sang barato nga sweldo. Ma- 
yoriya wala sang bisan ano man 
nga benepisyo. 

Naglab-ot sa P410 ang subong 
nga minimum nga sweldo sang 


mamumugon sa agrikultura sa 
Negros Occidental kag P382- 
392 sa Negros Oriental, maathag 
nga manubo sa tunga sang 
P1,119 nga makabuhi nga 
sweldo nga kinahanglanon sang 
isa ka pamilya nga may lima ka 
katapuan agud makapangabuhi 
sang desente. Ang mas grabe pa 
amu nga ang mga haciendero 
wala gid nagapatuman bisan 
san-o man sang minimum nga 
sweldo sa mga hacienda kag 
ginabarat pa ang makataru- 
nganon nga benepisyo sang mga 
mamumugon sa kampo. Ang 
mataas nga bili sang sandigan 
nga kinahanglanon, lakip na ang 
kalamay, tuman ka layo sa sweldo 
nga ginabaton sang mamumugon 
sa kampo nga nagabaton lang 
sang P250.00 kada adlaw. Sa 
pihak nga bahin, duha sa tatlo ka 
mamumugon sa sentral nagatra- 
baho bilang mga kontraktwal 
nga mamumugon. 

Ang mga gagmay nga 
plantador nga wala sang 
suporta sang gobyerno, naga- 
atubang sang kabudlayan sa 
paglagas sa mataas nga bili sa 
pagtanum sang tubo, pareho 
sang tuman ka taas nga bili sang 
mga ginagamit sa katubohan (ang 
maayo nga kalidad nga abono 

subong nagabili sang mga P3,000 
kada sako), kag nagapangabuhi 
sa lain-lain nga iskema sang 
pagpang-agaw sang kadutaan 
kag usura sang mga daan kag 
bag-ong tipo nga mga agalon 
mayduta. Naga-atubang sila sa 
pamahog nga madula ang ila 
kadutaan kag nagakapwersa nga 
ibaligya ang ila kusog panga- 
budlay. Sa katapusan, kadam-an 
sa ila nangin lubos panahon nga 
mamumugon sa kampo. 

Magluwas sa produksyon sang 
tubo, ang mga mamumugon sa 
kampo kag mangunguma nga 
wala sang duta ukon wala sang 
nagakaigo nga duta nga nag- 
produkto sang humay, mais, 
saging, lubi kag iban nga tanum 
naga-antus man sang lain-lain nga 
porma sang pyudal kag mala-pyu- 
dal nga paghimulos. 

Yadtong yara sa urbanisado 
nga syudad, sentrong banwa kag 
higad baybay sa isla nagakala- 
mang man tungod sa madasig 
nga paglala sang ila kahimtangan 
tuga sang rehimen US-Marcos 
II. Ang mga mamumugon, imol 
nga taga-syudad, mala-proletarya- 
do, mangingisda, pamatan-on, 
propesyunal kag iban pa nga 
sektor naga-antus sang manubo 
nga sweldo, madamuan nga pag- 
pangtaktak sa trabaho, lapnagon 
nga kawad-on sang trabaho, na- 
gasirit nga presyo sang sandigan 
nga mga kinahanglanon, kag 
pagpribatisa sang pampubliko 
nga serbisyo. Yara man ang 
kombersyon sang duta kag rekla- 
masyon nga nagpalala sang 
pagpang-agaw sang kadutaan, 
demolisyon kag pagpangwasak 
sang palibot. 

Ang katawhan sa Negros, 
pareho sa bug-os nga katawhan 
Pilipino, nagaantus man sa atake 
neoliberal tuga sang rehimen 
Marcos Jr. Sila nagaprotesta sa 
nagataas nga bili sang langis, 
pag-import sang agrikultural nga 
produkto kag ang pagsulod sang 
dalagku nga kumpanya sang mina. 


......... 


Ginapamatukan nila ang pag- 
monoployo sa duta sang hakugan 
nga dalagku nga kumprador- 
agalon mayduta nga nakabase 
sa Negros nga nagatuga sang 
grabe nga kagutuman kag kaimo- 
lon masami sa mga anakbalhas 
nga masa apang naga-apekto 
man sa mga nahanunga nga sahi. 

Apang ang pamilya Marcos 
ginagamit ang manggad sang 
pungsod agud konsolidahon ang 
ila manggad kag maghugakom 
pa sang sobra, kag mas pa nga 
pabaskugon ang ila uyat sa pu- 
litika. Ang Marcos-Duterte nga 
hubon nagahiusa sa kontra- 
rebolusyon kag pagka-papet sa 
imperyalismong US, apang ining 
ila mahuyang nga alyansa naga- 
pakita na sang biak. Ang kada 
kampo nagapaindisanay sa ila 
makawkaw kag impluwensiya nga 
nagaresulta sa mas pa nga pag- 
grabe sang sitwasyon pulitika sa 
pungsod. 

Ang paghimakas sang ka- 
tawhan batuk sa imperyalismo, 
pyudalismo kag burukrata kapi- 
talismo mas nga nagasingki. Sila 
nagahimakas para sa makataru- 
ngan nga sweldo kag benepisyo, 
para sa duta nga ulomhan, para 
sa masarangan nga serbisyo 
sosyal pareho sang edukasyon, 
ikaayong lawas kag pabalay, 
para sa pungsodnon nga soberan- 
ya, kag nagademanda nga pasab- 
ton ang rehimen sa iya korapsyon 
kag pagkapapet. Desperado nga 
pahipuson ining malaparan nga 
pagpamatuk, ang Marcos-Du- 
terte nga hubon naggamit sang 
terorismo sang estado nga na- 
gagamit sang bayolensya kag 
pagpaniplang. Iya ginbuhian ang 
iya ido-buang nga armadong 
kusog batuk sa katawhan nga 
nagresulta sa makasiligni kag 
bayolente nga atake militar ilabi 
na sa mga komunidad sang 
mangunguma sa Negros. Ang 
Memorandum Order 32 ni Rodrigo 
Duterte naglatag sang dalan 
para sa de facto martial law kag 


lapnagon nga paglapas sang 
tawhanon nga kinamatarung. 

Ang mga abuso sa tawhanon 
nga kinamatarung athag nga 
nagsaka sa 30096. Gikan sa 44 
ka nadokumento nga kaso sa 
katapusan nga anum ka bulan 
sang rehimen ni Duterte, nag- 
saka ini sa 178 humalin sang 
Hulyo hasta Disyembre 2022, sa 
pagsugod sang pagginahum ni 
Marcos Jr. Sa 222 ka insidente 
sini nga tuig nga naga-imbolbar 
sa sobra 19,000 ka mga biktima, 
17 ka kaso ang direkta nga im- 
bolbado ang mga kabataan. Ini 
nga mga abuso nga ginhimo sang 
pwersa sang estado kag ila para- 
militar ilabi na sa mga focused 
military operations (FMO) naban- 
tayan sa 73 ka barangay sa 19 
ka banwa kag syudad sa isla 
sang Negros. Sentro sang pag- 
panglapas sa tawhanon nga kina- 
matarung ang syudad sang Hima- 
maylan sa Negros Occidental kag 
syudad sang Guihulngan sa Negros 
Oriental. 

Kadam-an sa mga kaso, ang 
mga elemento sang Philippine 
Army dululungan nga pilit na- 
gasulod sa mga balay sang mga 
mangunguma kag nagapamahog 
kag naga-haras sa mga inosente 
nga mangunguma nga ila gina- 
akusahan nga mga katapu sang 
NPA ukon tigsuporta. Ini nga 
mga reaksyunaryo nga mga 
suldado, kahimbon ang PNP, iligal 
nga nagapang-aresto ukon gina- 
dakop ang mga sibilyan kag 
ginapaidalum sa interogasyon, 
pagpangsakit, kag mental nga 
pagpangtortyur. Ila ginapwersa 
ang mga sibilyan nga mag- 
surender bilang katapu kag tig- 
suporta sang NPA, kag ginakolekta 
ang ginpromisa nga bulig gikan sa 
E-CLIP, 

Ang patarasak nga pag- 
pangbomba mas nga nagpakita 
sang indi mapulong nga epekto 
nga teror sa estado sa mga 
Negrosanon. Ang martial law sa 
syudad sang Himamaylan sining 

Oktubre 2022 naka-apekto sa 
18,000 ka indibidwal. Ang mga 
pagpangbomba nakawasak sang 
mga ulumhan, kampo sang tubo 
kag subong man sa palibot. 

Ang pagpamatay sa mga 
mangunguma nga  ginatabunan 
bilang armadong engkwentro 
naandan nga modus ukon pamaagi 
sang mga barbaro nga militar. 
Nagsaka ang kaso sa hayagan 
nga pagpamatay sang mga nadak- 
pan nga mga rebolusyonaryo nga 
wala na sang ikasarang nga 
makig-away (hors de combat) 
sandig sa “take no prisoners” nga 
polisiya sa kontra-insurhensya nga 


kampanya sang AFP. Ang AFP kag 
PNP mismo nagapaindisanay nga 
makuha ang patong-sa-ulo sang 
mga rebolusyonaryo. Daku ini nga 
tuburan sang ila korapsyon. 
Lapnagon ang redtagging sa 
isla nga nagatuyo nga pahupaon 
ang mga aktibista kag mga 
nagapamatuk sa pagginahum ni 
Marcos Jr. Ang nagasingki nga 
banggianay sa paghimakas sa 
duta nagahimo sa mga lider 
mangunguma nga mayor nga 
target sang kampanya sang 
redtagging kag pagpakamalaut 
sang pwersa sang estado kag 
iya makinarya sa pagpaniplang. 

Ang pinakagrabe nga atake sa ligal 
nga demokratikong kahublagan sa 
Negros sining tuig amu ang 
pwersa nga pagkadula sang 
lider sang imol nga tagasyudad 
nga si Iver Larit sang Abril. 

Ang mga kaso sang paglapas 
sa tawhanon nga kinamatarung 
sa Negros tagalumapaw na apang 
may yara pa madamu nga wala 
mabantala nga mga insidente nga 
wala nakalab-ot sa midya kag 
tigdampig sang tawhanon nga 
kinamatarung. 

Gikan sa uhaw sa dugo, 
brutalidad kag tiraniya sang 
rehimen Duterte, nagpatilaw 
sang tatak sang terorismo sang 
estado ni Marcos Jr sa ikaduha 
nga tunga sa tuig sang 2022 nga 
nagpasaka sa kasingkion kag 
kapintas sang AFP sa kontra- 
rebolusyonaryo nga gyera sa 
Negros sa pinasahi nga lebel. 
Apang ang rebolusyonaryong 
kahublagan  nakatigayon nga 
makapangibabaw sining hayagan 
kag mapintas nga atake batuk 
sa iya hanay kag sa katawhan sa 
Negros paagi sa ubay kag pag- 
pamuno sang CPP. 


II. Ang Rebolusyonaryong Kahublagan sa Negros 
nga ginapamunuan sang KRPIN ginsumpong kag 
ginpaslaw ang mga atake sang kaaway 


ANG PKP, PAAGI SA KRPIN, 
nagapamuno sa rebolusyonaryong 
kahublagan sa Isla sang Negros. 
Bilang teoritikal nga giya ang 
Marxismo-Leninismo-Maoismo, 

kita nagatinguha nga i-aplikar 
ang rebolusyonaryong teorya sa 
konkreto nga kahimtangan sang 
isla kag ginapataas ang aton re- 
bolusyonaryong praktika. Kita 
nagatinguha nga hangpon, tun-an 
kag solbaron ang aton subong 
nga mga problema sa aton re- 
bolusyonaryong hilikuton. Apang 
ang mas pa nga desaysibo amu 


ang pagtransporma sang husto nga 
ideya pakadto sa rebolusyonaryong 
praktika. 

Ang nagligad nga pagsuma 
sang rebolusyonaryo nga inagihan 
sang KRPIN gikan sa temprano 
nga bahin sang 1990 hasta sa 
subong nga katuigan husto nga 
nagtumbok sang ideolohikal, puli- 
tikal kag organisasyunal nga ka- 
baskugan kag kahuyangan sang 
proletaryado nga rebolusyonar- 
yong pagpamuno sa rehiyon. 
Nagapabilin ini nga giya kag 
punto sa paghiliusa sang mga 


kadre kag katapu sang Partido 
agud magtukod sa aton ka- 
baskugan kag tadlungon ang aton 
mga kasaypanan kag kahuyangan. 
Gani, naagum ang madalum nga 
kolektibong paghiliusa kag epektibo 
nga pagpatuman sang rebolus- 
yonaryong hilikuton. 

Sa pagpa-uswag sang madalum 
nga bubon sang kadre sang 
Partido nga makasarang nga 
magpatuman sang madamu nga 
hilikuton sa rebolusyon, kita 
naghiwat sang tatlo kag lebel 
nga pagtuon sang kurso sang 


Partido sa lain-lain nga pren- 
teng gerilya kag puti nga purok 
bisan pa sa wala sang puas nga 
operasyon militar. Nagmadinalag- 
on kita sang pagsulong sa 
pagtapos sang tatlo ka hugna 
sang abante nga kurso sang 
Partido sini nga tuig. Nagpadayon 
kita sa aton pagtinguha sa 
paghatag sang edukasyon sang 
Partido kag kursong PADEPA, 
lakip na ang Ang Bayan, Ang 
Paghimakas kag Ispading, sa 
masang katapuan sang Partido 
kag sa mga rebolusyonaryong 
pwersa. 

Ang PKP absoluto nga 
nagapamuno sa NPA sa paghi- 
makas para sa pungsodnon de- 
mokratikong rebolusyon nga may 
sosyalistang perspektiba. Ining 
rebolusyonaryong gyera isa ka 
antagonistiko nga pamaagi agud 
solbaron ang banggi-anay sa 
tunga sang ginahimuslan kag 
ginapigos nga mga mamumugon, 
mangunguma kag iban nga sahi 
batuk sa dalagku nga kumpra- 
dor-agalon mayduta, dalagku 
nga burukrata kag ila agalon nga 
imperyalista. Ang kasaysayan na- 
gatudlo sa aton nga ang pag- 
panghimulos indi madula sa iya 
lang kaugalingon, kinahanglanon 
ang isa ka demokratiko nga re- 
bolusyonaryo nga kahublagan sang 
katawhan agud dulaon ini. 

Ang Partido, ang NPA, ang re- 

bolusyonaryong kahublagan kag 
ang katawhan sang Negros na- 
kaagum sang grabe nga klase 
sang atake nga ginalunsar sang 
mapiguson nga makinarya sang 
iya kaaway sa sahi, ang AFP kag 
PNP, paagi sa FMO kag Retooled 
Community Support Program (RC- 
SP) sa isla. Apang paagi sa pag- 
pamuno sang KRPIN, ang NPA 
sa Negros kag rebolusyonaryong 
masa malaparan nga napahulag 
agud magbato nga organisado, 
syentipiko kag pursigido nga kon- 
tra-kampanya nga may kinaiya 
sang lain-lain nga porma sang 
paghimakas. Ini nagalunsar sang 
anihilatibo kag atritibo nga ak- 
syon militar, nagalunsar sang 
lain-lain nga pyudal nga paghi- 
makas, nagakampanya batuk sa 
militarisasyon kag paglapas sang 
tawhanon nga kinamatarung, 
naga-organisa sang mga tim para 
sa pagpalapad sang erya, kag 
nagapatuman sang edukasyon 
kag pag-organisa nga kampanya 
wala pa labot sa iban nga mga 
rebolusyonaryong hilikuton. 

Ang bilog nga rebolusyonaryo 
nga kahublagan sa Negros mas 
labe nga determinado nga pasla- 
won ang kaaway kag ang katuyuan 
sini nga dugmukon ang rebolusyo- 
naryong kahublagan sa isla. 

Sining tuig, ang mga naga- 
pamuno nga kadre sang Partido 
kag kumander sang NPA seryoso 


nga nagtalakay sang mga mayor 
ukon yabe nga mga hitabo sa 
aton inagihan sa paglunsar sang 
armadong paghimakas sa kon- 
tra-rebolusyonaryo nga kam- 
panya sang rehimen Duterte. 
Aton gintun-an ang mga prob- 
lema sa paglunsar sang ar- 
madong pag-himakas kag paano 
ini solbaron agud mapasulong 
ang inaway banwa sa isla. 

Sa idalum sang absoluto nga 
pagpamuno sang Partido, ang NPA 
nga yara sa estratehikong de- 
pensiba gin-atubang ang estrate- 
hikong opensiba sang kaaway. Ang 
kaaway pila ka pilo nga mas 
daku kag mas mabaskog kumpara 
sa NPA kon intandi sa numero kag 
kadakuon sang pwersa, numero 
kag kadakuon sang iya armas, 
kag iban nga mabaskog nga 
kagamitan panggyera pareho sang 
kanyon, helikopter kag eropla- 
nong pang-atake, 500-libra nga 
bomba, eroplano pang-espiya kag 
mga drone pangtiktik kag ma- 
damu nga lohistika, pagkaon kag 
iban pa nga suportang serbisyo. 
Sa sining perspektiba, ang kaa- 
way tuman ka superyor kag ang 
NPA inperyor. Masiling naton 
nga ini inaway sa tunga sang 
dalagku nga kumprador-agalon 
mayduta batuk sa tuman nga 
ginahimuslan kag ginapigos nga 
masa. 

Apang may yara kabalis- 

karan nga kundisyon. Una, ang 
kontrarebolusyonaryo nga gyera 
ang kontra-pumuluyo. Ini batuk 
sa interes sang malapad nga masa 
sang mamumugon, mangunguma 
kag iban pa nga ginahimuslan kag 
ginapigos nga sahi. Ginadampigan 
sini ang interes sang uno porsyento 
sang sosyedad nga amo ang mga 
dalagku nga kumprador-agalon 
may duta kag dalagku nga buru- 
krata batuk sa mayoriya sang 
katawhan sa isla sang Negros. 
Sa pagkamatuod, sa ila kontra- 
insurhensya nga operasyon militar, 
ila ginahalitan ang mga mangu- 
nguma kag mamumugon sa kampo, 
kag nagalapas sa tawhanon nga 
kinamatarung. Indi makatarungan 
ang ila kontrarebolusyonaryong 
gyera. 

Ang NPA, sa pihak nga bahin, 
may yara wala nagahubas nga 
suporta sang malapad nga masa 
sang mangunguma, mamumugon 
sa kampo, mangingisda, imol nga 
taga-syudad, gagmay nga pro- 
pesyunal, pamatan-on kag kaba- 
baehan tungod ini nagasuporta 
kag nagadampig sa ila demok- 
ratikong kinamatarung kag in- 
teres kag nagapakig-away para 
sa matuod nga reporma sa duta 
kag nasyunal nga industriyalisas- 
yon. Ang rebolusyonaryong gyera 
sang NPA ginasuportahan kag 
ginapakigbahinan sang pumuluyo 
tungod ini isa ka makatarungan 
nga gyera. Sa sini nga bagay, 
ang NPA superyor samtang ang 
kaaway inperyor. 

Ikaduha, ang mga tropa sang 
reaksyunaryo nga hukbo may 
manubo nga moral kag motibasyon 
nga makig-away. Ang masa ma- 
sami makabati sa kaaway nga 
“amon lang ginalagas ang sweldo,” 
ukon sa mga armadong engkwen- 
tro kag kon ang kaaway mag- 
panawagan sang dugang nga 
pwersa, ang ila mag-reinpors 
nga yunit magsabat, “maayo kon 
tinapay ang kadtoan, yara kami 
dayon.” Ang mga reaksyunaryong 
soldado muklat sang lapnagon 


nga korapsyon sa mataas nga 
opisyal militar sa mga baklanay 
sang gamit panggyera, uniporme, 
botas pangkombat, paagi sa E- 
CLIP kag iban pa. Muklat man 
sila nga ginhimo lang sila nga 
pangbala sang kanyon sa ila 
ambisyoso nga mga opisyales nga 
naghandum magpataas sang 
ranggo. Sila muklat man sang 
pagka-peke sang engkwentro, 
pagpasurender kag pagpamatay 
sa mga hors de combat. Ginaba- 
yaran nila MGen. Arevalo, BGen. 
Peña kag BGen. Pasaporte ang ila 
pagpaniplang paagi sa paghatag 
sang pasaborno nga pagpadungog 
kag pagdayaw sa ila mga 
soldado para sa “pinasahi” nga 
perpormans sa patag-awayan sa 
ila pagtinguha nga pasakaon 
ang moral kag pahulagon ang ila 
tropa para mag-away. 

Ang pulitikal nga paghiusa 
sang tropa sang kaaway tuman ka 
huyang ukon manabaw kag maha- 
pos nga mabungkag samtang ang 
Pulang hangaway ginhiusa sa 
malig-on nga pulitikal nga pag- 
hiliusa, mga sakripisyo kag ka- 
budlayan, hugot nga maki-kaupod 
nga relasyon sa tunga sang 
upisyal kag hangaway, kag may 
hugot nga angot sa tunga sang 
NPA kag sang pigos kag gi- 
nahimuslan nga masa. Sa sini 
nga bagay, ang NPA superyor 
kag ang kaaway inperyor. 

Ikatatlo, bisan pa ang 
pasistang tropa sang kaaway 
(ang 302nd Brigade, 303rd Bri- 
gade, 32nd Division Reconnais- 
sance Company, 33rd Division 
Reconnaissance Company, 542nd 
Engineering and Construction 
Battalion, 16th Scout Ranger 
Company, 33rd Civil Military Op- 
erations Company, Military In- 
telligence Battalion, kag 6th 
Special Action Force Battalion, 
6th kag 7th Regional Mobile 
Force Battalion, kag 1st kag 2nd 
Provincial Mobile Force Com- 
pany sang PNP, dugang pa ang 
mga CAFGU) mas daku sa nu- 

mero, apang ang kalaparon sang 
kadutaan sa isla sang Negros 
malapad pa para sa NPA agud 
maka-maniobra. Ang kaumhan re- 
latibo nga malapad kag mayoriya 
sang pumuluyo sa Negros, ang 
mangunguma kag mamumugon 
sa kampo, nga nagapuyo diri 
hugot nga nagasuporta sa pakig- 
away sang NPA. Sa sini, ang NPA 
superyor samtang ang kaaway 
inperyor. 

Gani, ang superyoridad sang 
kaaway indi absoluto. May yara 
ini kahuyangan nga mahimo nga 
mangin inperyor ini sa NPA. 
Subongman ang NPA indi abso- 
luto nga inperyor sa kaaway. 
May yara ini kabaskugan nga 
nagahimo ini nga superyor batuk 
sa kaaway. Gani indi na ma- 
kwestyon nga ang NPA mas nga 
superyor sang sa kaaway sa bahin 
sang suporta sang malapad nga 
masa. Sa estratehiya, ang kaa- 
way superyor, apang, sa taktika, 
may madamu ini sang kahuyangan 
nga pwede mabentahaan sang 
NPA sa paglunsar sang atake 
nga pat-ud nga magdaug. 

Sa nagligad nga 12 ka bulan, 
aton gin-atubang ang kaaway 
paagi sa madamu nga atritibong 
aksyon militar kag pila ka anihila- 
tibo nga taktikal nga opensiba 
nga nagagamit sang superyor 
nga pwersa batuk sa mga 
mahuyang nga yunit sang kaaway. 
Ang prenteng gerilya sa idalum 
sang Apolinario Gatmaitan Com- 
mand nakalunsar sang 44 ka 
opensibang militar kag aksyon 
pagsilot kon sa diin isa ka platun 
sang tropa sang kaaway ang 
napatay sa patag awayan kag 
isa ka platun ang napilasan. 

Aton ginakumbina ang aton 
kontra-ensirkulo nga kampanya 
sa mga ideolohikal kag pulitikal 
nga edukasyon kag mga akti- 
bidad para sa aton mga Pulang 
kumander kag hangaway. Sam- 
tang gina-away naton ang kaa- 
way, aton man ginapataas kag 
ginapatalum ang aton ideolohi- 


kal kag pulitikal nga mga 
hinganiban sang Partido, sa NPA 
kag rebolusyonaryong pwersa. 

Sa dalagan sa pagpakig- 
sumpong sa kaaway, kita man 
nagalunsar sang kontra-pyudal 
nga paghimakas agud makakuha 
sang minimum nga programa sa 
repormang agraryo sa pagpaubos 
sa arkila sa duta, pagdula sang 
usura, pagpasaka sa sweldo sa 
uma, pagpasaka sa presyo sang 
baklanay sang produkto sang mga 
mangunguma kag pagpa-uswag 
sang agrikultural nga produksyon 
kag trabaho para sa dugang nga 
kita. Kita man nagalunsar sang 
mga kampanyang masa agud 
hanason ang pumuluyo sa pagde- 
pensa sa kaugalingon, pauswagon 
ang pampubliko nga ikaayong 
lawas kag katinlo, pataason ang 
ila edukasyon kag kultural nga 
lebel kag magpauswag sang simple 
nga kooperasyon kag produksyon. 

Tungod ang Partido hayagan 
nga nagapahayag sang iya de- 
terminasyon kag militante nga 
pamatukan ang lapnagon nga 
mga FMO sang kaaway agud 
dampigan ang kinamatarung kag 
interes sang pumuluyo kag 
hatagan sang hustisya ang 
tanan nga biktima sang teroris- 
mo sang estado, ang masa 
nagsabat paagi sa signipikante 
nga suporta para sa kina- 
hanglanon sang mga yunit sang 
NPA kag madamu ang naganyat 
nga magpasakup sa lubos nga 
panahon sa NPA. Ang masa 
mainit nga naga-amot sang bu- 
gas, pagkaon kag iban pa nga su- 
play para sa ila matuod nga 
hangaway. Kon maglunsar sang 
mga taktikal nga opensiba, ang 
iban ginapahulag agud magluto 
sang pagkaon para sa mga yunit 
sang NPA kag ang iban ginata- 
hasan nga magbantay sa hulag 
sang kaaway. 

Ang mga kadalag-an sang 
NPA magpataas sa kapagsik sang 
masa. Nagakalangkag sila sa 
pagtukod sang ila organisasyon 

masa kag sa sini diri 
magtuhaw ang mga organo 
sa gahum pampulitika kag 
mga lokal nga sanga kag 
grupo sang Partido. Bisan 
pa sa pagpaninguha sang 
mga  reaksyunaryo nga 
pwersa nga utdon ang angot 
sang pumuluyo sa NPA kag 
sa Partido nagapamuno sini, 
aton nga napabilin ang hugot 
nga naka-ugat sa masa. 
Bisan pa, sa aton pag-atu- 
bang sa mabaskug kag 
sustinido nga mga atake 
sang kaaway, sa pangka- 
bilugan nahimo sa gihapon 
naton nga magkonsolida kag 
magpalapad sa aton baseng 
masa. 

Sa pangkabug-osan, ang 
sistematiko nga pag-atubang sa 
armadong kampanya sa pag- 
pang-ipit sang kaaway brektru 
nga hilikuton para sa Rehiyon 
kag mga prenteng gerilya. Aton 
hugot nga hakson ang pagka- 
malahalon sang mga pagtulun- 
an gikan sa aton rebolusyonaryo 
nga inagihan kag padayon nga 
pauswagon ang lain-lain nga 
patag sang armadong paghi- 
makas, rebolusyon agraryo kag 
pagtukod sang baseng masa agud 
mapasulong ang aton pagtinguha 
nga paslawon ang lapnagon kag 
sustinido nga atake sang kaaway. 

Samtang pursigido kag mili- 
tante nga ginalunsar naton ang 
armadong pakig-away, aton man 
ginagamit ang nagahiliugyon nga 
prente bilang hinganiban sa pag- 
lutos sa subong nga rehimen 
Marcos. Ang kagarukon sang 
mala-kolonyal kag mala-pyudal 
nga nagahari nga sistema nga 
makita sa pagbalik sang mga 
Marcos nagbukas sang ganhaan 
sa pagtukod sang bag-o kag 
pagpalapad sang subong nga 
mga alyansa. Sa idalum sang 
pagpamuno sang sahing mamu- 
mugon, dapat naton mas pa nga 
pauswagon ang sandigan nga 
alyansa sang mamumugon kag 


mangunguma, ang progresibong 
alyansa sang masang anakbal- 
has kag sang peti-burgesya sa 
syudad, kag ang patriyotikong 
alyansa sang progresibong pwersa 
kag nagabag-o-bag-o nga pun- 
sodnon nga burgesya, kag ang 
malapad nga nagahiliugyon nga 
prente sang patriyotiko kag 
reaksyunaryo nga pwersa nga 
mga temporaryo kag indi istable 
nga alyado batuk sa pinaka- 
malain nga reaksyunaryo nga 
pwersa, nga sa subong nga pa- 
nahon amo ang Marcos-Duterte 
nga hubon. 

Ang pwersa sang estado wala 
lang nagalunsar sang lubos nga 
inaway sa kaumhan kundi subong- 
man sa kasyudaran. Luyag sini nga 
pahupaon ang ligal nga demo- 
kratikong kahublagan masa nga 
nagawaragwag sang kontra-im- 
peryalista, kontra-pyudal kag 
kontra-pasista nga panawagan 
sang pumuluyo kag naga- 
buyagyag sang kontra-pumu- 
luyo, pagka bangkarote sa mora- 
lidad, kag pagpangawat gamit 
ang poder sang US-Marcos II nga 
rehimen. Sa Negros, partikular 
nga ginatarget ang mga lider 
mangunguma kag  organisador 
nga nagadala sang kontra-pyudal 
kag kontra-pasista nga paghi- 

makas gikan sa kaumhan pakadto 
sa kasyudaran kag sa mata sang 
publiko. 

Bisan wala pa niya nabuhian 
ang iya bug-os nga ikasarang, 
ang nakabase sa syudad nga ligal 
nga kahublagan masa sa isla 
sang nagligad nga tuig nag- 
pukaw, nag-organisa kag nag- 
mobilisa sa mga mamumugon, 
imol nga taga-syudad, pamatan- 
on kag estudyante, mga dray- 
ber, mangingisda, mga propes- 
yunal, tawong simbahan, envi- 
ronmentalist, kag iban pa nga 
sektor sa mga kampanya sa 
pagpasaka sang sweldo kag mga 
benepisyo, tapuson ang kon- 
traktwalisasyon, tapnaon ang 
pagsaka sang presyo sang langis 
kag ibasura ang pagdula sang 
jeepney, pauntaton ang land use 


conversion kag reklamasyon, 
pag-untat sa importasyon sang 
kalamay kag iban pa nga neoliberal 
nga mga polisiya, kag tapuson 
na ang paglapas sang tawhanon 
nga kinamatarung kag pagde- 
manda sang hustisya para sa 
tanan nga biktima sang kakugmat 
sang estado. 

Ang ligal nga demokratikong 
kahublagan nagaduon sa pagka- 
demonyo sang nagaharing sis- 
tema kag naga-engganyo sa 
pumuluyo nga makig-away batuk 
sa reaksyunaryo nga rehimen. 
Apang, ang iya porma sang 
paghimakas indi makabag-o sa 
pundamental nga kinaiya sang 
mapiguson kag mahimuslanon 
nga nagahari nga sistema. Indi 
maka-sustini batuk sa naga- 
padayon nga pasistang pag- 

pang-atake nga ginahimo sang 
AFP kag PNP kon indi ini 
magtukod sang madalum, malig- 
on kag malapad nga likom nga 
ubod. Dugang pa, mahimo ini 
nga mahulog sa tuo nga opor- 
tunismo kag repormismo kon 
wala ini ginapamunuan sang 
Partido. 

Ang Partido sa Negros 
madalum nga naka-ugat sa 
masang mamumugon kag mangu- 
nguma. Mayoriya sang iya kadre 
kag katapu sang Partido naga- 
himo sang rebolusyonaryong hili- 
kuton sa kaumhan samtang may 
yara man sa mga lokalidad, kag 
likom kag ligal nga masang or- 
ganisasyon. Naga-rekrut ini sang 
katapuan gikan sa pinakamilitante 
nga Pulang hangaway kag abante 
nga masang aktibistang mamu- 
mugon, mangunguma, kababa- 
ehan, pamatan-on kag propes- 
yunal nga nasugbohan na sa 
paghimakas masa. Ginakumbina 
sini ang mga edaran, nahanunga 
nga edad kag pamatan-on nga 
kadre sang Partido sa rebolusyo- 
naryong hilikuton agud mapa- 
bakud ang pagpamuno sang 
Partido sa tanan nga lebel kag 
pauswagon kag hanason ang 
mga kadre nga may ikasarang 
nga maghikot sa malapad nga 
sakup sang rebolusyonaryong 
hilikuton. 


III. Solbaron ang aton subong mga problema 
agud masulong ang inaway banwa sa isla 


ANG MGA KADRE KAG KATAPU 
sang Partido, Pulang kumander 
kag hangaway kag ang rebolu- 
syonaryong pwersa kag alyado 
sa Negros dapat determinado 
kag militante nga pamatukan ang 
malain kag kontrarebolusyonaryo 
apang wala sang pulos nga plano 
sang mga alipures sang reaksyu- 
naryo nga rehimen sa pagwasak 


sang NPA sa Negros kag pwer- 
sahon ang bug-os nga rebolusyo- 
naryong kahublagan nga magsu- 
render. Kaangot kag kabahin 
sang inaway banwa sa pungsod, 
aton dapat hakson, tun-an kag 
solbaron ang bag-o nga mga 
problema sang aton partikular 
nga inaway banwa sa isla sang 
Negros base sa partikular nga 


mga bag-o nga sirkumstansya 
nga nagtuhaw upod sa _ nagal- 
untad nga kahimtangan. Dapat 
naton hinumdumon nga ang mga 
problema sa inaway mahimo nga 
magsalimuot kag magdaku sam- 
tang nagasulong ang inaway. 
Natukod gikan sa kontra-re- 
bolusyonaryo nga gyera ni Du- 
terte, ang subong nga pasista kag 


kawatan nga rehimen nagapa- 
nawagan sang “pagpasingki sa 
pagpang-atake sa operasyon” 
ukon “pagpataas sa kabaskugon 
sang mga operasyon” nga buot 
silingon mas masingki kag mapin- 
tas nga lapnagon nga pagpang- 
atake sa mga prenteng gerilya 
kag sonang gerilya sang NPA 
sumugod sa ikaduha nga bahin 
sang tuig 2022 hasta sa una nga 
bahin sang tuig 2023 sa konteksto 
sa pagwasak sang rebolusyonar- 
yong pwersa sa Negros sa una 
nga duha ka tuig ni Marcos Jr. 
Iya ginasistematisa ang iya 
pungsodnon nga pangsulod nga 
plano pangseguridad kag kontra- 
insurhensya nga kampanya, kag 
ginpataas ang iya ikasarang paagi 
sa mga bag-o kag high-tech nga 
kagamitan pang-gyera. Subong- 
man, iya ginatabunan ang mga 
impormasyon sa mga madinalag- 
on nga taktikal nga opensiba 
sang NPA agud mamentina ang 
ginapahayag nga “nawasak na” 
kag “napahuyang na” ang re- 
bolusyonaryo nga pwersa sa isla. 

Isa ini ka hangkat kag opor- 
tunidad para sa NPA sa Negros 
nga ang Partido yara sa unahan 
agud sakmiton ang inisyatiba 
kag mag-angkon sang asud-as- 
ud nga dalagku kag ginagmay 
nga kadalag-an batuk sa naga- 
operasyon nga tropa sang kaaway 
paagi sa politiko-militar nga pag- 
pakig-away. Dapat kita tanan 
mag-padayon kag atubangon ang 
subong nga mga panghangkat 
agud mag-angkon sang dalagku 
nga kadalag-an sa demokra- 
tikong rebolusyon sang katawhan. 

Dapat naton i-aplikar ang 
Marxismo-Leninismo-Maoismo bi- 
lang matalum nga hinganiban sa 
pag-atubang sa masingki kag ma- 
kasiligni nga atake sang mapintas 
nga kaaway. Subongman, aton ba- 
lansehon ang disiplina kag kahil- 
wayan, sa tunga sang paghiusa 
sang pagkapursigido kag lubos 
nga paghampang sang inisyatiba 
sa pagpakig-away sa kaaway sa 

paagi sa pagtuman sang 
prinsipyo sang demok- 
ratikong sentralismo. 

Sa subong daku nga 
panghangkat nga mapa- 
ngibabawan ang makitid 
nga panghunahuna, em- 
perisista kag mekanikal 
nga mga pamaagi sa 
pagtuon sang mga prob- 
lema sa aton inaway 
banwa sa isla. Masami 
mabudlay nga hakson 
ang masalimuot nga ob- 
hetibong kahimtangan. Sa 
pungsodnon nga lebel, 
kita natudluan na kag 
pamilyar na sa prinsipyo 
sang (operasyon kag 
gerilyang taktika agud 
mapasulong ang aton 
inaway banwa. Apang, 
samtang nagasulong ang 
inaway, madamu nga mga prob- 
lema ang padayon nga nagatuhaw. 
Ang daan nga problema masol- 
bar kag mabuslan sang bag-o. 
Apang kon ang daan nga mga 
problema nagpabilin nga wala 
masolbar, masapawan naman ini 
sang mga bag-o kag lain-lain 
nga problema ang magasinam- 
paw kag mahimo nga mangin 
masalimuot nga hambalanon, kag 
ang inaway mangin komplikado 
man samtang nagalakat ang pa- 
nahon. 

Apang kon aton isahon ang 
aton kolektibo nga pagtinguha kag 
magpakurinot sang aton agtang 
agud maghimo sang kumplikado 
nga pagpanalawsaw kag masang- 
kad nga pag-analisa, pwede naton 
matadlong ang mekanikal kag 
empirisista nga pamaagi sang 
pagtuon kag pagsolbar sang mga 
problema. Sa sini pwede na naton 
matinugahon nga mapasulong ang 
aton inaway banwa. 

Aton hinumdumon nga ang 
mga sirkumstansya, bisan ano pa 
ka budlay kag kasalimuot, naga- 
hapag sang bag-o nga oportunidad 
kag nagabukas sang aton mga 
mata sa kamatuoran nga wala 


pa naton mahangpan. Dugang 
ini nga panghangkat kon paano 
naton lab-uton ang oportunidad 
kag matransporma sa mas mataas 
nga halintang ang mga kama- 
tuoran nga aton nahangpan agud 
solbaron ang dalagku nga mga 
problema nga gina-atubang naton. 
Dugang pa, ang ideolohikal 
kag pulitikal nga paghiusa sang 
mga kadre kag katapu sang 
Partido, ang bug-os nga pwersa 
sang NPA kag rebolusyonaryong 
masa amo ang yabe agud muklat 
kag hugot nga hakson ang pana- 
wagan sang Sentral nga liderato 
sang Partido kag pursigido nga lab- 
uton ang mga kadalag-an sam- 
tang nagasulong sang inaway 
banwa sa matinugahon nga pa- 
maagi. Dapat segurohon sang mga 
organo sang Partido nga ang 
NPA kag rebolusyonaryong masa 
sa ila matag erya nga nagahili- 
usa sa katuyuan, direksyon, kag 
panawagan nga magpamatuk lakip 
na sa mga mainit nga isyu nga 
nagapalala sa kahimtangan sang 
masang mangunguma kag iban 
pa nga ginapigos nga sahi. 
Kinahanglan nga paslawon ang 
nagasingki kag nagapintas nga 
kontrarebolusyonaryo nga gyera 

sang nagahari nga reaksyunaryo 
nga rehimen. 

Ang aton manggaranon nga 
inagihan sa inaway banwa naga- 
pamatuod nga ang estratehikong 
depensiba sa pangkabilugan pwede 
nga matransporma sa taktikal 
nga opensiba paagi sa pagpakig- 
away gerilya. Ang kumbinasyon 
sang paborable nga pisikal kag 
sosyal nga tereyn sa isla sang 
Negros amu ang pinakamaayo 
para sa gagmay kag mahuyang nga 
mga yunit gerilya sang NPA agud 
masustini ang paglunsar sang geril- 
yang pakig-away nga pat-ud nga 
magdaug kag padayon nga mag- 
lapad kag magbaskog ang NPA. 
Ang iban nga yunit sang NPA dapat 
pangibabawan ang pagpabilin sa 
konsolidado apang limitado nga 
espasyo kag napabayaan ang 
malapad nga erya nga wala pa 
naton nalab-ot. Ang oportunidad 
para sa malapad nga espasyo 
pwede magamit sang maayo sang 
NPA sa mapangahason kag gila- 
yon nga pagpalapad kag konsoli- 
dasyon sa mga prenteng gerilya 
nga labaw sa ikasarang sang 
kaaway nga lab-uton base sa 
politiko-militar nga linya sang 
lapnagon kag dasok nga inaway 
gerilya sa nagalapad kag naga- 
dalum nga baseng masa sa halin- 
tang sang estratehikong depen- 
siba. 

Apang, nagakuntento na lang 
kita sa lebel nga aton nalab-ot. 
Mabaskog ang tendensya nga 
wala naton seryoso nga ginatun- 
an ang sirkumstansya kag gina- 
pakanubo ang kaaway. Nahalugan 
naton ang paghakos sang aton 
mga kahuyangan--ang NPA gamay 
kag huyang nga pwersa samtang 
ang kaaway sa gihapon daku kag 
mabaskog, kag sa malawig nga 
panahon, nagpabilin kita sa es- 
tratehikong depensiba samtang 
ang kaaway yara sa estrate- 
hikong opensiba. Samtang kita 
nagapakig-away batok sa kon- 
serbatismo militar, ang makasi- 
ligni nga kaaway nagapataas sang 


kasingkion kag kapintas sang 
lapnagon nga pagpang-atake. Amu 
ini ang mga kasaypanan nga 
dapat naton pangibabawan. 

Gani, dapat ang aton utok 
indi magpabilin sa isa lang ka 
lebel tungod ang mga butang kag 
mga proseso sa aton partikular 
nga rebolusyonaryong gyera wala 
nagapundo kundi padayon nga 
nagabag-o. Dapat naton hang- 
pon, tun-an kag solbaron ang 
mga partikular nga problema sa 
aton inaway banwa sa isla sang 
Negros base sa mga partikular 
nga sirkumstansya nga ginalun- 
taran naton subong. 

Sa mga FMO kag RCSP sang 
kaaway, may madamu nga tar- 
get para sa mga taktikal nga 
opensiba. Pwede naton tun-an kag 
puntingon ang mga mahuyang nga 
bahin sang kaaway. Ang kabas- 
kogan kag kahuyangan magka- 
bangga nga aspeto sang butang. 
Ang mabaskog nga kolum sang 
kaaway pwede nga mangin ma- 
huyang pagkatapos sang pipila 
ka inadlaw nga operasyon. Sa 
pangkabug-osan, ang mga open- 
siba sang kaaway pagkatapos 
nga maka-atubang sang madamu 
nga kabudlayan, kakapoy kag 
kagutom pagkatapos sang sinema- 
na nga operasyon matransporma 
sa depensibang postura. Ang mga 
soldado luyag na nga magpahuway 
kag indi na luyag makig-away 
pa. Amu ini ang oportunidad 
nga ang pagka-depensiba sang 
NPA matransporma sa kontra- 
opensiba kag makalunsar sang 
anihilatibo nga atake batuk sa 
mahuyang nga bahin sang kaaway. 
Aplikable ini bisan pa sa “rigodon” 
nga taktika sang kaaway kon di- 
in ginabulos-bulos nila ang ila 
tropa para pakapuyan ang NPA. 
Tungod sa tuman ka mahulag 
kag madasig ang progreso sang 
inaway, ang mga kumander sang 
NPA dapat mangin matalum sa 
pag-obserbar kag pagtuon. Dapat 
kita padayon nga magtuon kon 
paano husto nga gamiton ang 

superyor nga pwersa sang NPA 
nga segurado nga makabira sa 
mahuyang nga bahin sang ka- 
away. Sa kaso sang lusob nga 
taktika (pareho sa reyd), kon 
ang konsentradong tropa sang 
NPA maglunsar sang surprisa 
nga atake batuk sa magamay 
kag kapoy nga tropa sang 
kaaway, pwede niya mapapas 
ang kaaway kag pat-ud nga 
magdaug. Ang mga yunit sang 
NPA dapat mapangahason, mili- 
tante kag determinado nga sum- 
pungon ang kaaway kag magdaug. 

Sa aton anihilatibong tak- 
tikal nga opensiba, dapat naton 
sampaton nga gamiton ang kon- 
sentradong tropa sang NPA 
batuk sa mahuyang nga bahin 
sang kaaway. Ang aton atritibo 
nga aksyon militar indi epektibo 
nga nakumbina sa aton mga 
anihilatibo nga aksyon militar. 
Dapat kita maghanas sang mga 
Pulang hangaway kag magpa- 
uswag sa paggamit sang gag- 
may nga tim sang NPA agud 
pahuyangon ukon idemoralisa ang 
daku nga kolum sang kaaway 
bilang paghanda para sa anihila- 
tibong bira sang mayor nga yunit 
sang NPA batuk sa mahuyang nga 
kolum sang kaaway. Seryoso nga 
halit sa moral sang tinawo sang 
kaaway kag sa ila materyal nga 
resorsa ang malaparan kag ma- 
sunson nga mga atritibong operas- 
yon kaangay sang pagbutang sang 
command-detonated nga eks- 
plosibo sa alagyan sang yunit 
sang kaaway, pag-isnayp sa ila, 
paglusob sa ila paagi sa pagha- 
boy sang granada, kag pag- 
atake sang linya sang suplay kag 
transportasyon sang kaaway ma- 
katuga. Aton man birahon sang 
aton pangsilot nga aksyon ang 
mga bat-ulan nga kontrarebolusyo- 
naryo nga may mga utang nga 
dugo sa pumuluyo. 

Ang aton katuyuan amu ang 
matransporma ang atrisyon pa- 
kadto sa anihilasyon kag maseguro 
ang kadalag-an. Sa sini nga bagay, 

dapat man kita mangin mabinan- 
tayon sa kabaliskaran--pag-trans- 
porma sang anihilatibo nga taktikal 
nga opensiba pakadto sa atriti- 
bong aksyon. Aton ginahatagan 
sang prayoridad ang pag-agaw 
kag pagtipon sang signipikante 
nga numero sang armas kag 
bala gikan sa kaaway agud 
magtukod sang mga bag-o nga 
yunit sang NPA kag mga pren- 
teng gerilya. 

Sining tuig, samtang naga- 
atubang kita sang malaparan kag 
masingki nga atake sang kaaway, 
dapat kita magtinguha nga paus- 
wagon ang eksperyensiya sang 
NPA sa pag-away sang pasistang 
kaaway, pauswagon ang ikasarang 
sa kumand kag koordinasyon, 
paniktik, pagplano kag operasyon, 
sa taktika kag teknika, kag mas 
pa nga pauswagon ang ikasarang 
sa pag-away sang mga yunit 
gerilya sang NPA. Dapat kita 
magtinguha nga agawon ang 
inisyatiba kag pangibabawan 
ang pasibidad batuk sa masingki 
kag masalimuot nga atake sang 
kaaway. Sa pangkabilugan, dapat 
kita maghimakas batuk sa naga- 
luntad nga agos sang konser- 
batismo militar sang mga yunit 
sang NPA sa Negros kag sa mga 
prenteng gerilya. 

Dapat naton hugot nga pa- 
taason ang pulitikal nga kamuk- 

latan, kaisog kag kumpyansa 
sang mga Pulang kumander kag 
hangaway. Ang mga Pulang ku- 
mander dapat magtuon nga mag- 
pakurinot sang ila agtang agud 
huluhalintang kag sa matutom 
nga paagi husto nga matun-an 
kag masolbar ang mga problema 
sa aton inaway banwa. Kon aton 
matalum nga ma-obserbahan ang 
nagaluntad nga kundisyon kag 
sitwasyon, kon ang utok naton 
nagasanto ukon may malapit nga 
pagbana-bana sa obhetibong kun- 
disyon, makahimo kita sang naga- 
kaigo nga resolusyon para ma- 
solbar ang mga nagaluntad nga 
problema. Dapat naton papag- 
sikon ang pagpang-rekrut sang 
NPA kag paghanas sa pulitiko- 
militar para mapataas ang ika- 
sarang sa inaway sang aton Pu- 
lang hangaway. 

Ang mapagsik kag madina- 
lag-on nga mga taktikal nga 
opensiba sang NPA nagahatag 
sang inspirasyon sa pumuluyo 
sang Negros kag dugang pa nga 
magganyat sa ila agud mag- 
suporta kag direkta nga makig- 
bahin sa pagpasulong sang 
rebolusyonaryong armadong pag- 
himakas. Magahatag man ini sang 
inspirasyon kag makaganyat man 
sa mga mamumugon, mangu- 
nguma, mamumugon sa kampo, 
imol nga taga-syudad, mga jeep- 


ney driver, mangingisda, kag 
peti-burgesya sa syudad agud 
maglunsar sang lain-lain nga 
porma sang paghimakas para 
masulong ang ila pang-ekonomiya 
kag demokratiko nga mga de- 
manda batuk sa pagpanghimulos 
kag pagpamigos sang reaksyu- 
naryo nga nagahari nga sahi 
sang dalagku negosyante-kom- 
prador, dalagku nga  agalon 
mayduta-haciendero kag buru- 
krata militar sa isla. 

Sa tunga sang nagalubha nga 
krisis sang mala-kolonyal kag 
mala-pyudal nga nagahari nga 
sistema, tuman ka kinahanglanon 
nga malaparan nga mapukaw, 
ma-organisa kag mapahulag ang 
pumuluyo sa ila pang-ekonomiya 
kag pulitika nga  kahublagan 
subay sa pungsodnon demok- 
ratikong linya agud mapasulong 
ang ila makasahi, sektoral kag 
pungsodnon nga demanda. Dapat 
man naton patalumon ang aton 
paghakos sang mapiguson kag 
mahimuslanon nga kundisyon 
nga ginaantus sang pumuluyo 
paagi sa permi paghimo sang 
sosyal nga pagpanalawsaw. Naga- 
tuon kita halin sa masa sang 
husto nga porma, taktika kag 
pamaagi sa pagpukaw, pag-or- 
ganisa kag pagpahulag sa 
pumuluyo sa madamuan nga 
isip. Dapat naton ipaseguro ang 

pulitikal nga edukasyon 
sang mga lider kag masang 
aktibista, kag malaparan 
nga mapalapnag ang pung- 
sodnon demokratikong pro- 
paganda sa tanan nga kam- 
panyang masa. 

Ang mga nakabase sa 
urban nga masang organi- 
sasyon sang mga mamu- 
mugon, imol nga taga-syu- 
dad, pamatan-on nga estud- 
yante, manubo sang kita 
nga mga propesyunal kag 
intelektwal kag iban pa nga 
demokratikong sektor dapat 
mapalapad kag mapalig-on 
paagi sa matutom nga pag- 

trabaho. Ang mga mobilisasyon 
masa kag kampanyang masa indi 
lamang “sweeping”. Pamaagi man 
ini agud mapakita ang subong 
nga kusog sang organisasyon 
masa subongman pamaagi agud 
mag-engganyo sang madamu 
nga katapuan. 

Ang demanda para sa pag- 
pasaka sang sweldo kag mga 
benepisyo base sa makabuhi nga 
sweldo (family living wage) para 
sa mamumugon, mamumugon sa 
kampo, mala-proletaryado, kag 
mangunguma (ang imol nga 
mangunguma kag manubo kag 
nahanunga nga saray sang na- 
hanunga nga mangunguma nangin 
mamumugon sa kampo pulu-pa- 
nahon) dapat hatagan sang 
prayoridad sining tuig sa tunga 
sang wala untat nga pagsaka 
sang presyo sang langis kag mga 
balaklon. Dapat man hugot nga 
pamatukan ang lapnagon nga 
pagpang-agaw sang duta sa ida- 
lum sa islogan sang kauswagan 
sa bug-os nga isla paagi sa kon- 
bersyon sa gamit sang kadutaan 
kag mga proyektong reklamasyon 
tungod ini makawasak sang pu- 
luy-an kag pangabuhian sang 
mga mangunguma, mangingisda, 
imol nga taga-syudad kag ma- 
nubo nga nahanunga nga sahi, 
maka-apekto sa pagprodyuser 
sang pagkaon, kag makawasak 
sang palibot. Dapat man naton 
kabigon ang mga tawong simba- 
han, akademya, politiko, abogado 
kag iban pa nga sektor batuk sa 
bira sang imperyalistang neolibe- 
ral nga opensiba kag ang subong 
nga kawatan nga rehimen. 


Dapat dugang nga palaparon 
ang pagpamatuk sa lapnagon nga 
militarisasyon sa kaumhan kag 
madata nga paglapas sang 
tawhanon nga kinamatarung sa 
bug-os nga Negros, ang mga kon- 
tra-pasista nga mga panawagan 
dapat makaabot sa publiko kag 
internasyunal nga komunidad. 
Kaupod sang ila matuod nga 
hukbo nga nagapakig-away para sa 
ila, ang masa nga ginapamunuan 
sang ila masang organisasyon 
dapat mag-organisa sang ila 
kaugalingon kag maglunsar sang 
kontra-pasista nga kampanya 
agud palayason ang FMO kag 
RCSP sa ila mga komunidad. 
Ang mga makasiligni nga krimen 
nga ginhimo ilabi na batuk sa 
mga mangunguma, kababaehan 
kag kabataan sa masingki kag 
mapintas nga armadong kam- 
panya sang pagpang-ipit sang 
AFP kag PNP sa Negros dapat 
lapnagon nga mabuyagyag kag 
mapamatukan. Ini maga-amot 
sa panawagan nga untaton na 
ang de facto martial law sa isla 
nga naglala sugod sang Memoran- 
dum Order 32 kag NTF-ELCAC. 

Ang pinakabarbaro nga pag- 
lapas sa tawhanon nga kinama- 
tarung ginsabwag sang dalagku 
nga kumprador-haciendero-agalon 
mayduta agud matapna ang pa- 
tay-buhi nga paghimakas sang 
mga Negrosanon nga mangu- 
nguma kag mamumugon sa uma 
batuk sa pyudal kag mala-pyudal 
nga pagpamigos kag pagpang- 
himulos sa isa ka monocrop nga 
ekonomiya sa kalamay. Gani, ang 
kontra-pasista nga paghimakas 

dapat maangot kag mapasaka sa 
kontra-pyudal kag kontra-imper- 
yalista nga linya. 

Ang Partido sa Negros dapat 
padayon nga magpalig-on sang 
iya kaugalingon agud epektibo 
nga mapamunuan ang demok- 
ratikong rebolusyon sang kataw- 
han sa isla. Samtang ginapatuman 
naton ang aton rebolusyonar- 
yong buluhaton agud matuman 
naton ang aton mga plano sining 
tuig nga madinalag-on, dapat 
naton palaparon ang aton kubay 
nga muklat nga indi makapasu- 
lod bisan isa lang nga indi masa- 
ligan. Dapat man magdeploy sang 
mga kadre kag katapu sang 
Partido gikan sa syudad pakadto 
sa kaumhan para sa inaway 
banwa. Ang mga rebolusyonar- 
yong aktibista dapat may nadihon 
nga programa para sa ila agud 
makapakigbahin sila sa rebolus- 
yonaryong hilikuton ilabi na sa 
armadong paghimakas. 

Samtang ginapasingki naton 
ang armadong paghimakas sa 
isla dululungan sa mapagsik nga 
hayag nga kahublagan masa, 
ang rebolusyonaryong pwersa 
sang Partido, NPA kag mga or- 
gano sang gahum pampulitika 
mapalig-on subong man ang 
nagahiliugyon nga prente batuk 
sa US-Marcos II nga rehimen. 
Sa amo sini, mabutang kita sa 
pinaka-paborable nga pusisyon 
para maka-amot sa pungsodnon 
nga pagsulong sa demokratiko 
nga rebolusyon sang katawhan 
tubtob sa bug-os nga kadalag- 
an. AP 

